संगीतमा नेपालीपन खोजिरहेका दिपक पूर्वदेखि पश्चिम नेपालसम्मकै संस्कृति झल्किने गरी ठूलो ब्याण्ड बनाउने तयारीमा छन् । गीतसंगीतमार्फत के के देखाउन सकिन्छ त भन्ने अध्ययन गरिरहेको उनी बताउँछन् । उनी भन्छन्, ‘जस्तो मनमगनबाट नै कति संस्कृति झल्काउन सफल बाजाहरु देखाएका छन् । सेतो फरिया लगाएर नाचेको के हो ? यो छलिया नाच हो भन्न पाए । सेतो हात्ती के हो ? रातो कुमारी के हो ? यो यो जात्रामा देखाउने हो, यो यस्तो समयमा गर्ने हो भनेर चिनाउन पाइयो ।’
